Fostul prefect din Gorj, Dan Ilie Morega, se confruntă cu un nou caz penal după ce a fost implicat într-un incident rutier în Târgu Jiu, chiar dacă i-a fost retras permisul de conducere, fiind a șasea oară când este prins.
Conform reprezentanților Inspectoratului de Poliție al Județului Gorj, polițiștii Biroului Rutier Târgu Jiu au fost alertați că un bărbat în vârstă de 78 de ani, din Târgu Jiu, a condus un autoturism pe strada Fântânii din oraș și a provocat un accident în care a lovit altă mașină.
Din fericire, nu au existat victime, ci doar daune materiale, iar în urma investigațiilor, s-a descoperit că Dan Morega avea permisul suspendat începând cu data de 6 februarie.
De asemenea, i-a fost deschis și un dosar penal pentru infracțiunea de conducere a unui vehicul fără pernmis, conform declarațiilor oficiale ale IPJ Gorj.
"În urma verificărilor efectuate de poliţişti, a reieşit faptul că bărbatul avea permisul de conducere retras, de la data de 6 februarie. În cauză, a fost întocmit dosar de cercetare penală, sub aspectul săvârşirii infracţiunii de conducerea unui vehicul de către o persoană al cărei permis de conducere a fost retras", au mai transmis reprezentanţii IPJ Gorj.
Recent, Dan Ilie Morega, aflat în imposibilitatea legală de a conduce din motive medicale. La finalul lunii februarie, acesta a fost internat într-o secție de psihiatrie pentru o expertiză care să evalueze capacitatea sa de a conduce. Cu toate acestea, înregistrările arată că el a declarat că intenționează să continue să conducă mașina, indiferent de interdicțiile legale și medicale care i-au fost impuse.
Acesta a fost prins de mai multe ori la volan în ciuda suspendării permisului, de patru ori în județul Gorj, o dată în județul Mehedinți și o dată în București. Incidentul din Capitală a avut loc pe 13 martie în București, când a fost văzut la Ambasada Rusiei, unde a întrebat dacă au program cu publicul.
"Din probele administrate în cauză a rezultat că la data de 10.03.2024, în intervalul orar 12:00 – 13:00, inculpatul a condus un autovehicul pe drumurile publice, fiind identificat în jurul orelor 12:00 pe Șos. Pavel D. Kiseleff, unde a oprit autovehiculul pentru aproximativ 1 – 2 minute în fața Ambasadei Rusiei de pe Șos. Pavel D. Kiseleff nr. 6, după care și-a continuat deplasarea către Piața Victoriei, iar în jurul orelor 12:46 a condus pe Bd. Lascăr Catargiu, din direcția Piața Universității către Piața Romană.
În Piața Romană a efectuat virajul stânga pe Bd. Dacia, unde a oprit în fața Hotelului Duke până la ora 13:00, continuându-și deplasarea pe Bd. Dacia către Calea Victoriei", mai adaugă Parchetul de pe lângă Judecătoria Sector 1 București.
Morega este acum sub control judiciar pentru că a condus un autovehicul în ciuda faptului că i-a fost suspendată licența din motive medicale și i s-a interzis să mai conducă pe drumurile publice.